 Ṣàkópọ àpilẹkọ náà:  Ọmọbìnrin kan tó jẹ ọmọ ọdún mẹrìnlá ní orílẹ-èdè Chile tó sọ pé òun fẹ kú ti bẹrẹ sí í ronú lórí ìpinnu òun. Àwọn aláṣẹ lórílẹ-èdè náà yára sọ pé rárá lẹyìn tí fídíò YouTube ti Valentina Maureira ń bẹbẹ fún àwọn dókítà láti pa á nítorí pé ó ti rẹ ọ lójú ìjàkadì rẹ pẹlú àrùn cystic fibrosis bẹrẹ sí tàn káàkiri lórí ẹrọ-ayélujára ní oṣù tó kọjá. Àmọ ní báyìí, ọmọbìnrin náà ti bẹrẹ sí ronú padà lẹyìn tó pàdé àwọn mìíràn tí àìsàn rẹ ń ṣe. Tẹle si isalẹ fun fidio. Valentina Maureira, ọmọ ọdún mẹrìnlá, ti sọ pé òun ń ronú padà lórí bóun ṣe fẹ kí àrùn cystic fibrosis tó ń ṣe òun kásẹ nílẹ nípa gbígba ìrànlọwọ láti pa ara òun lẹyìn tóun ti pàdé àwọn mìíràn tí àrùn náà kò ṣe. Ní òkè, ó pàdé Ààrẹ Chile Michelle Bachelet. Fídíò YouTube tí ọdọmọbìnrin náà lápá òsì ṣe yára tàn káàkiri àwọn ìkànnì àjọlò lórílẹ-èdè Chile, èyí sì mú kí ìjọba ṣe àtúnṣe sí i. Àwọn ènìyàn kan wà tí ó mú kí n yí ọnà ìrònú mi padà, Maureira sọ fún ìwé ìròyìn Chile El Mercurio,. Ìpinnu tí ó nira ni, ó ní, gẹgẹ bí 24Horas.Cl ṣe sọ. Ó sọ pé ìgbà tóun gbọ nípa Brittany Maynard, ọmọ ilẹ Amẹríkà kan tó jẹ ẹni ọdún mọkàndínlọgbọn, tó ní àrùn jẹjẹrẹ ọpọlọ tí kì í lọ bọrọ, tó sì kú lọdún tó kọjá nítorí pé dókítà ran òun lọwọ láti para ẹ ló kọkọ wá sí òun lọkàn láti pa ara òun. Maureira wá gba àfiyèsí gbogbo orílẹ-èdè náà lẹyìn tí ó gbé fídíò kan jáde lórí YouTube tí ó dàbí ẹni pé wọn ya láti orí ibùsùn ilé ìwòsàn. Ọdọmọbìnrin kan tí ẹgbọn rẹ ọkùnrin kú nígbà tó wà lọmọ ọdún mẹfà nítorí àìsàn kan náà yìí sọ pé: Mo fẹ kí ààrẹ bá mi sọrọ lójú ẹsẹ nítorí pé ó ti sú mi láti máa gbé pẹlú àìsàn yìí. Mo fẹ gba ìtẹwọgbà rẹ kí n lè gba abẹrẹ tó máa jẹ kí n sùn títí láé. Fredy Maureira sọ pé ìbẹwò ìdílé kan láti Argentina, tí àwọn ọmọ wọn ti ní àrùn tí kò gbóògùn nínú ọnà ìfuurufú, wú ọmọbìnrin rẹ lórí. Ó sọ pé ó tún fún òun ní ìrètí nípa bíbá ẹnì kan pàdé tó ti la àrùn náà já lẹyìn tó ti pé ọmọ ogún ọdún. Ìwé ìròyìn La Voz sọ pé Maribel Oviedo àti bàbá rẹ Ernesto rìnrìn àjò lọ sí ìlú Santiago láti lọ fi ìhìn rere tó ń fúnni nírètí kọ àwọn èèyàn. Ọmọdébìnrin náà pàdé Maribel Oviedo lápá ọtún, ọmọ ọdún méjìlélógún, láti Argentina, tó rí bí àbúrò rẹ obìnrin ṣe kú nítorí àrùn cystic fibrosis, àmọ ó yè é... : Valentina Maureira, ọmọ ọdún mẹrìnlá, gbé fídíò kan jáde lórí YouTube níbi tó ti ń bèèrè fún euthanasia. Ijọba ti kọ ẹbẹ lẹyin ti fidio naa tan kaakiri lori ẹrọ ayelujara. Maureira ní àrùn cystic fibrosis, èyí tí í ṣe àrùn àjogúnbá tí kò gbóògùn. Ó rí i tí àbúrò rẹ kú nígbà tó wà lọmọ ọdún mẹfà. Obìnrin yìí ní òun ti ń ronú padà lẹyìn tí òun ti pàdé àwọn mìíràn pẹlú Maribel Oviedo. Oviedo, ọmọ ọdún méjìlélógún, láti Argentina, gba ìfúnpá lọdún 2012 ó sì ń gbé ìgbésí ayé tó yẹ 